钦定古今图书集成/历象汇编/岁功典/第027卷 > 倾杯乐〈上元上梁帅〉 杨无咎
## 钦定古今图书集成/历象汇编/岁功典/第027卷 > 倾杯乐〈上元上梁帅〉 杨无咎

瑞日凝晖，东风解冻，峭寒犹浅。正池馆、梅英粉淡，柳
枝金软，兰芽香暖。滕城谁种芙蕖，满浸银蟾影。一夜
万花开遍，翠楼朱户。是处重帘竞卷，　罗绮簇、欢声
一片。看五马行春，旌斾远拥襦裤。千里歌谣，都入太
平弦管。且莫厌、瑶觞屡劝。闻凤诏、催归非晚。愿岁岁，
今夜里、端门侍宴。